Missatge: Reagrupament és "un pas enrera" Carod replica a Carretero que "no som una tertúlia" El president d'Esquerra, Josep-Lluís Carod-Rovira, ha aprofitat la trobada amb una quarantena d'alcaldes a Subirats (Alt Penedès) per replicar Joan Carretero, sense esmentar-ne el nom, després de la constitució de Regrupament aquest dissabte. Carod ha deixat clar que "no som una tertúlia ni un club d'opinió" i que "en democràcia, la gent ens vota perquè governem". "Esquerra és un partit de govern basat en la seriositat, l'estabilitat, el rigor, la feina ben feta", ha afegit. El líder d'ERC també ha destacat que la formació es caracteritza per "la gradualitat". "És un partit que vol arribar a la plena sobirania d'aquest país per assolir millors condicions de vida per a tothom", però "fixant etapes i cada etapa no pot ser un terratrèmol ni una fugida endavant que comporti molts passos enrera amb els anys que ens ha costat arribar fins aquí". Carod-Rovira ha posat com exemple de la feina ben feta el fet que ERC hagi obtingut "la presidència de dues diputacions" i estigui "al Govern de Catalunya, però també al Govern balear" gràcies al nou Pacte de Progrés. "Per a avançar s'ha de governar i governar bé", ha continuat. "La confiança no pot venir dels sobresalts" ha acabat amb una última al·lusió a Carretero. Font: e-notícies ----- Patètic! Esquerra és una nova Convergència? La feina ben feta és aconseguir càrrecs? Carretero, ahir: "Hem guanyat àrees de govern, però amb una pèrdua de 90.000 vots. Tenim més poder, però menys suport ciutadà. Tenim més gent d'ERC que viu del càrrec polític, però menys gent amb il·lusió per treballar per a la independència de Catalunya"
Emocions: anger
no emotion
distrust

Resposta: En Carod és, hores d'ara, ben bé el típic perfil de polític indesitjable, possibilista, llepaculs i xucla-càrrecs. I en aquesta ocasió es comporta com a tal, tot justificant a tota costa el govern (això de dir que la gent els vota per a que governin... s'ha de ser gamarús per a dir-ho, la veritat. Com si jo m'emportés part del seu sou, no et fots...) i intentant enterrar tota opció de diàleg o de discrepència dins del partit. Això sí, haig de dir que m'inspira certa desconfiança RCat, la veritat. Abans no, però ara una mica. Més que res que a l'acte de constitució, es parla sota uns plantejaments que disten força de ser d'esquerres i, la veritat, aplaudir a l'Heribert Barrera...
Emocions: disgust, distrust